Diari Oficial de la Generalitat Valenciana


Sumari del DOGV 2982, del 30-04-1997 (1997/905160)

Ajuntament de La Nucia. Bases per a la provisió d'un lloc de consege-operari de serveis múltiples.
--------------------------------------------------------------------------------------------------

### Dades del document

Número de DOGV
:   2982

Data del DOGV
:   30-04-1997

Secció del DOGV
:   I. DISPOSICIONS GENERALS

Número del document
:   1997/905160


Data del document
:   12-03-1997

Organisme emissor


Tipus de document
:   Convocatòria

Descriptors 

:   * Nucia, la
    * administració local
    * concurs administratiu

Ajuntament de La Nucia. Bases per a la provisió d'un lloc de consege-operari de serveis múltiples.  
Bases que regeixen la convocatòria de les proves selectives per a la contractació laboral temporal d'un lloc de treball de conserge-operari de serveis múltiples, vacant en la plantilla de personal laboral d'aquest ajuntament, oferta mitjançant oposició lliure. [97/L0943]  
Primera. Objecte i característiques  
És objecte d'aquesta convocatòria la contractació laboral temporal pel període de 12 mesos, prorrogables, d'un lloc de treball de conserge operari de serveis múltiples amb destinació al col·legi públic San Rafael d'aquesta localitat, vacant en la plantilla de personal laboral de durada indeterminada d'aquesta corporació.  
A nivell retributiu, aquest lloc de treball està equiparat amb el sòl corresponent al grup E, segons el nivell de titulació de l'article 25 de la Llei 30/1984, de 2 d'agost, dues pagues extraordinàries, triennis i altres retribucions complementàries que corresponguen d'acord amb la legislació vigent i els acords municipals.  
La provisió serà per oposició lliure.  
Aquest lloc de treball es troba vacant en la plantilla de personal laboral d'aquesta corporació, i està inclosa en l'Oferta d'Ocupació Pública d'aquest ajuntament de 1996.  
Segona. Requisits dels aspirants  
Per a prendre part en el procés selectiu, els aspirants hauran de reunir els següents requisits en la data en què acabe el termini de presentació de sol·licituds:  
a) Tenir la nacionalitat espanyola.  
b) Ser major d'edat i no excedir aquella en què manquen menys de 10 anys per a la jubilació forçosa.  
c) Estar en possessió del Certificat d'Escolaritat o equivalent.  
d) No patir cap malaltia ni defecte físic o psíquic que impedisca l'acompliment normal de les funcions objecte del lloc de treball que es convoca.  
e) No trobar-se suspés en ferm ni inhabilitat per a l'exercici de funcions públiques, ni haver estat separat en virtut d'expedient disciplinari del servei de qualsevol de les administracions públiques.  
2.2 Tots els requisits hauran de complir-se en el darrer dia del termini de presentació de sol·licituds i mantenir-se durant tot el procés selectiu. En aquest sentit, es podran efectuar les comprovacions oportunes fins arribar a la formalització del contracte.  
Tercera. Sol·licituds  
Els qui desitgen prendre part en les proves d'accés hauran de sol·licitar-ho amb els models d'instància que facilitarà aquest ajuntament, adreçats a l'alcaldia-presidència de l'ajuntament de la Nucia, en els quals haurà de manifestar que compleixen totes i cadascuna de les condicions o els requisits exigits a la base segona, referit a la data d'expiració del termini assenyalat per a l'admissió d'instàncies, i que es comprometen a jurar o prometre en consciència i pel seu honor complir fidelment les obligacions del càrrec amb lleialtat al rei, i guardar i fer guardar la Constitució com a norma fonamental de l'Estat.  
Les bases de la convocatòria es publicaran en el Butlletí Oficial de la Província.  
El termini de presentació de sol·licituds serà de 20 dies naturals comptadors a partir de l'endemà de la publicació de l'extracte d'aquesta convocatòria en el Butlletí Oficial de la Província d'Alacant.  
Les instàncies es presentaran en hores hàbils, en el Registre General de l'ajuntament o en la forma determinada en la Llei de Procediment Administratiu Comú.  
Quarta. Admissió d'aspirants  
Acabat el termini de presentació d'instàncies, l'alcalde-president dictarà una resolució, en el termini màxim d'un mes, en què declararà aprovada la llista d'admesos i exclosos.  
En aquesta resolució, que es publicarà en el Butlletí Oficial de la Província i en el tauler d'anuncis, constaran el nom i els cognoms dels aspirants admesos i exclosos, i, si és el cas, el motiu de la no admissió. Contra aquesta resolució es podrà presentar reclamació en el termini de deu dies hàbils. Si es presenten reclamacions seran acceptades o rebutjades en la resolució per la qual s'aprove la llista definitiva, que es publicarà, així mateix, en els llocs indicats per a la llista provisional.  
En el mateix acte administratiu s'indicarà, a més, la composició el tribunal i el lloc, la data i l'hora de constitució d'aquest per a valorar els mèrits. Tot això sense perjudici del que disposa la Llei de Règim Jurídic de les Administracions Públiques i del Procediment Administratiu Comú en el seu article 71, en allò referent a l'esmena i millora de deficiències.  
Cinquena. Tribunal qualificador  
Composició  
El tribunal qualificador serà designat per resolució de l'alcaldia, en el seu moment, i estarà integrat per:  
President: el de la corporació o membre de la mateixa en qui delegue.  
Secretari: el secretari de la corporació o un funcionari d'aquesta en qui delegue.  
Vocals:   
- El regidor delegat del servei.  
- Un funcionari de carrera de la corporació designat pels representants dels treballadors.  
- Un representant dels treballadors de la corporació.  
- Un representant del sindicat UGT.  
- Un representant del sindicat CC.OO.  
La designació dels membres del tribunal inclourà la dels suplents respectius.  
A excepció del president, tots els membres del tribunal hauran d'estar en possessió d'una titulació igual o superior a l'exigida en la convocatòria.  
El tribunal podrà disposar la incorporació als seus treballs d'assessors especialistes quan les característiques o la dificultat de la prova ho requerisquen, els quals col·laboraran amb el tribunal i tindran veu però no vot.  
Quan concórreguen en els membres del tribunal alguna de les circumstàncies previstes en l'article 28 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, aquests s'abstindran d'intervenir, i notificaran aquesta circumstància a l'alcaldia-presidència; així mateix, els aspirants podran recusar-los en la forma prevista en l'article 29 de la llei esmentada.  
El tribunal no podrà constituir-se ni actuar sense l'assistència de més de la meitat dels seus integrants, titulars o suplents indistintament, i estarà facultat per a l'adequada interpretació de les bases de la convocatòria.  
Les actuacions del tribunal poden ser recorregudes per les persones interessades mitjançant la interposició de recurs ordinari davant l'alcaldia-presidència en el termini d'un mes comptador des que aquestes es facen públiques, d'acord amb l'article 114 de la Llei 30/1992, de 26 de novembre.  
Els membres del tribunal, i també els possibles assessors especialistes, percebran les indemnitzacions que per raons del servei siguen establertes en el Reial Decret 236/1988, de 4 de març, en les quanties previstes per la Resolució d'11 de febrer de 1991, o en la disposició aplicable en el moment de la realització de les proves selectives.  
La data, l'hora i el lloc de constitució del tribunal, junt amb la llista d'admesos i exclosos, es publicarà exclusivament al tauler d'anuncis de l'ajuntament, i es notificarà, així mateix, personalment als aspirants admesos el lloc i les dates de realització de les proves.  
Sisena. Ordre d'intervenció dels aspirants  
Els aspirants seran convocats per a cada exercici en crida única, tret dels casos de força major justificats adientment i apreciats pel tribunal amb absoluta llibertat de criteri. La no presentació d'un aspirant a qualsevol dels exercicis obligatoris en el moment de ser cridat determinarà automàticament la pèrdua del seu dret a participar en el mateix exercici i en els successius, per la qual cosa serà exclòs del procés selectiu.  
L'ordre d'intervenció dels aspirants en aquells exercicis que no puguen realitzar conjuntament serà l'alfabètic, i començarà l'aspirant el cognom del qual comence per la lletra insaculada, d'acord amb el resultat del sorteig públic que es realitzarà davant el secretari municipal, després de la publicitat del dia que s'assenyale a l'efecte.  
El tribunal podrà requerir en qualsevol moment als aspirants que acrediten la seua identitat, per la qual cosa hauran d'anar proveïts del DNI.  
Setena. Proves selectives  
1. Primer exercici. De caràcter obligatori i eliminatori  
Consistirà a l'escriptura al dictat, durant deu minuts, d'un text que elegirà el tribunal, on es penalitzaran les faltes d'ortografia, i la redacció d'un tema relacionat amb els epígrafs del programa en un temps màxim d'una hora.  
La prova es qualificarà de 0 a 10 punts, i seran eliminats els aspirants que no arriben a un mínim de 5 punts.  
2. Segon exercici. De caràcter obligatori i eliminatori  
Es farà en un temps màxim de dues hores. Consistirà a la realització d'una o diverses proves de caràcter pràctic, i dirigida a apreciar l'aptitud i la capacitat dels aspirants per a realitzar les tasques pròpies del lloc de treball objecte de convocatòria, tals com el maneig de la màquina fotocopiadora; l'atenció telefònica; petites reparacions: treballs d'obra, fontaneria, fusteria, jardineria, etc.  
La prova es qualificarà de 0 a 10 punts, i seran eliminats els aspirants que no arriben a un mínim de 5 punts.  
3. Valoració de mèrits. Coneixements del valencià, acreditat mitjançant certificat de la Junta Qualificadora de Coneixements de Valencià, amb el següent barem:  
Coneixements orals: 1 punt.  
Nivell elemental: 3 punts.  
Nivell mitjà: 4 punts.  
Nivell superior: 5 punts.  
En cas d'empat es dirimirà segons la major puntuació assolida en el primer exercici. Si persisteix aquest, el resoldrà la major puntuació assolida en l'exercici següent.   
En un altre cas, es realitzarà un sorteig a l'efecte dels aspirants afectats.  
Vuitena. Presentació de documents  
Per tal de formalitzar el contracte oportú de treball estructural en la modalitat d'obra o servei, i en el termini de deu dies naturals, comptadors des de l'endemà de la publicació de la llista d'aprovats, l'aspirant seleccionat presentarà els documents que acrediten els requisits exigits en les bases i els següents:  
a) Fotocòpia del Document Nacional d'Identitat acompanyada de l'original per a la compulsa.  
b) Declaració jurada de no haver estat separat mitjançant expedient disciplinari del servei de qualsevol administració pública, ni trobar-se inhabilitat per a l'exercici de funcions públiques.  
c) Certificat mèdic acreditatiu de no patir cap malaltia o limitació física que impedisca, impossibilite o siga incompatible amb l'exercici de les funcions.  
La manca de presentació dins el termini establert, tret dels casos de força major o quan de la presentació dels documents es desprenga el no compliment dels requisits de la convocatòria o els supòsits de falsedat en la declaració, produirà la invalidesa de les actuacions de l'aspirant. En aquest sentit, comportarà la nul·litat subsegüent dels actes del tribunal en relació a l'aspirant i la impossibilitat d'efectuar la seua contractació, sense perjudici d'altres responsabilitats en què haurà pogut incórrer.  
En aquest cas, la proposta es considerarà feta a favor de l'aspirant següent que, ordenat d'acord amb la puntuació obtinguda, hagués superat la totalitat de les proves selectives i tinga cabuda en les places convocades com a conseqüència de l'anul·lació esmentada.  
Novena. Incidències  
El tribunal està facultat per resoldre els dubtes que es presenten i prendre els acords necessaris per al bon funcionament del concurs en tot allò no previst en aquestes bases.  
Deu. Impugnació i revocació de la convocatòria  
Contra aquestes bases, que esgoten la via administrativa, es podrà interposar un recurs contenciós administratiu, en el termini de dos mesos des de l'endemà de la publicació en el Butlletí Oficial de la Província, i requerirà la comunicació prèvia a l'òrgan que va dictar l'acte impugnat.  
En qualsevol moment, sempre abans de la presentació de les sol·licituds pels aspirants, el ple de l'ajuntament podrà modificar o deixar sense efecte la convocatòria mitjançant l'adopció de l'acord corresponent, que serà publicat en la forma prevista en la base següent.  
En els altres supòsits, per a l'anul·lació o la revisió d'ofici dels acords aprovatoris de les convocatòries, valdrà el que preveuen els articles 102 a 106 de la Llei 30/92, de 26 de novembre, de Règim Jurídic de les Administracions Públiques i de Procediment Administratiu Comú.  
Onze. Transformació de la contractació laboral  
Segons que disposa el Reial Decret Legislatiu 1/1995, de 24 de març, la Llei 22/92, el Reial Decret 1.451/1983 i la resta de la legislació concordant, a l'acabament d'aquest contracte i de les pròrrogues legals corresponents podrà transformar-se aquesta contractació temporal en contracte amb caràcter indefinit, de forma escrita segons el model oficial, prèvia declaració d'aquesta circumstància pel ple de l'ajuntament.  
Dotze. Incompatibilitats i legislació aplicable  
Els aspirants proposats quedaran subjectes, si és el cas, al compliment de les prescripcions contingudes en la Llei 53/1984, de 26 de desembre, sobre Incompatibilitats del Personal al Servei de les Administracions Públiques, i altra normativa aplicable.  
En tot allò no previst en aquestes bases valdrà el que disposa la Llei 30/1984, de 2 d'agost, de Mesures per a la Reforma de l'Administració Pública; la Llei 7/1985, de 2 d'abril; el Reial Decret Legislatiu 1/1995, de 24 de març, pel qual s'aprova el text refós de la Llei de l'Estatut dels Treballadors i la resta de la legislació concordant.  
ANNEX  
Temari  
Tema 1. La Constitució espanyola: el sistema constitucional. La Constitució espanyola de 1978. Principis generals.  
Tema 2. El municipi. Òrgans unipersonals de govern: l'alcalde. Els tinents d'alcalde. Els regidors. Òrgans col·legiats de govern: el ple de l'ajuntament. La Comissió de Govern. Comissions informatives.  
Tema 3. El terme municipal de la Nucia. Partides rurals. Urbanitzacions. Llista de carrers i ubicació de centres d'interés general: centres oficials, comerços, llocs d'oci i esbarjo, d'hostaleria.  
Tema 4. Història de la Nucia.  
Tema 5. Ensenyaments de règim general: Educació Infantil. Educació Primària. Educació Secundària.  
Tema 6. Qualitat de l'ensenyament.  
Tema 7. Compensació de les desigualtats en l'educació.  
Tema 8. Dret a l'educació. Òrgans de govern dels centres públics.  
La Nucia, 12 de març de 1997.- L'alcalde-president: Jaime Francisco Cano Llorens.